ET Euroopa Liidu Teataja C 86/38

Prantsuse valitsuse teatis vastavalt Euroopa Parlamendi ja nõukogu direktiivile 94/22/EÜ süsivesinike geoloogilise luure, uurimise ja tootmise lubade andmis- ja kasutamistingimuste kohta (1)

(Arvamus vedelate või gaasiliste süsivesinike uurimise ainuõigusliku tegevusloa ehk nn Valenciennois loa taotlemise kohta)

(EMPs kohaldatav tekst)

(2008/C 86/07)

Ettevõte Gazonor, registrijärgse aadressiga Avenue de la fosse 2, F-62420 Billy Montigny, esitas 2. oktoobril 2007 taotluse saada viieks aastaks ainuõiguslik tegevusluba ehk nn Valenciennois luba vedelate või gaasiliste süsivesinike uurimiseks Nord'i departemangu territooriumil asuval ligikaudu 423 ruutkilomeetri suurusel alal.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punktid Pikkuskraad Laiuskraad A 1,10 kraadi idapikkust 56,10 kraadi põhjalaiust B Prantsusmaa–Belgia piiri lõikepunkt paralleelil 56,10 kraadi põhjalaiust C Prantsusmaa–Belgia piiri lõikepunkt paralleelil 56,10 kraadi põhjalaiust D Prantsusmaa–Belgia piiri lõikepunkt paralleelil 56,10 kraadi põhjalaiust E Prantsusmaa–Belgia piiri lõikepunkt meridiaanil 1,50 kraadi idapikkust F 1,50 kraadi idapikkust 55,90 kraadi põhjalaiust G 1,21 kraadi idapikkust 55,90 kraadi põhjalaiust H 1,21 kraadi idapikkust 55,91 kraadi põhjalaiust I 1,25 kraadi idapikkust 55,91 kraadi põhjalaiust J 1,25 kraadi idapikkust 55,93 kraadi põhjalaiust K 1,21 kraadi idapikkust 55,93 kraadi põhjalaiust L 1,21 kraadi idapikkust 55,97 kraadi põhjalaiust M 1,10 kraadi idapikkust 55,97 kraadi põhjalaiust

B kuni C : Prantsusmaa–Belgia piir D kuni E : Prantsusmaa–Belgia piir

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse saamise kohta Prantsusmaal” (avaldatud Euroopa Ühenduste Teatajas C 374, 30.12.1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool nimetatud ministri määruse artiklis 6 määratletud kaevandamisloa andmise kriteeriumitele võetakse vastu hiljemalt 24. oktoobriks 2009.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Täiendavat teavet selle kohta võib saada ökoloogia-, arendus- ja säästva arengu ministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière) –, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http://www.legifrance.gouv.fr

(1) EÜT L 164, 30.6.1994, lk 3.